Spirit in the Night

«Spirit in the Night» er en sang skrevet og opprinnelig innspilt av Bruce Springsteen for hans debutalbum Greetings from Asbury Park, N.J. (1973). Det var også den andre singelen fra albumet. En egen versjon framført av Manfred Mann's Earth Band ble utgitt på albumet Nightingales and Bombers (1975) og dessuten utgitt som singel.

Originalversjonen 
Den første utgaven av «Spirit in the Night» ble utgitt på Bruce Springsteens debutalbum, Greetings from Asbury Park, N.J.. Det var en av de siste sangene som ble skrevet og innspilt for dette albumet. Springsteen hadde innspilt 10 andre sanger for albumet, men Clive Davis, president for plateselskapet, ble rådført at de innspilte sangene ikke hadde stor nok kommersiell appell. Som et resultat skrev Springsteen i all hast to nye sanger som ble spilt inn: «Spirit in the Night» og «Blinded by the Light». Begge sangene bygde det meste av rimene på de enkle formene «night», «tight» etc. Ettersom disse sangene ble lagt til så sent i innspillingsprosessen var flere av Springsteens faste musikere ikke tilgjengelige, og sammensetningen for «Spirit in the Night» var begrenset til Vini Lopez på trommer, Clarence Clemons på saksofon, og Springsteen selv spilte alle andre instrumenter. Selv om «Spirit in the Night» var en av de siste sangene som ble skrevet for albumet, vokste den ut av et tidligere fragment av sangen som Springsteen hadde spilt på konserter før platekontrakten.

Selv om de fleste sangene på Greetings from Asbury Park, N.J. var pakket med tekster i den grad at enkelte mente de veltet utover musikkarrangementene, har «Spirit in the Night» blitt beskrevet som en sang hvor både musikk og arrangement passer godt sammen. Teksten beskrev en gruppe tenåringer — Wild Billy, Hazy Davy, Crazy Janey, Killer Joe, og G-Man — som drar til et sted kalt for «Greasy Lake» i nærheten av motorvegen «Route 88» for en natt med frihet, sex og drikking. Men deres flukt til friheten ved innsjøen er kortvarig, vektleggingen er på vennenes samhørighet.

Oppfølgningsalbumet til Greetings from Asbury Park, N.J., The Wild, the Innocent & the E Street Shuffle kalt «Wild Billy's Circus Story», hvilket viser til at Springsteen benyttet seg av et litterært galleri av figurer som ble omtalt i de ulike sangene på hans første album.

Framføring på konserter 
Selv om utgivelsen av sangen som singel ikke fikk noe større kommersielt gjennombrudd i USA, forble «Spirit in the Night» en av konsertfavorittene til Springsteen. Konsertutgaver av sangen har kommet på platene Live/1975–85 og både CD- og videoversjonen av Hammersmith Odeon London '75. En versjon med Springsteen som spilte sangen solo på piano kom på DVD-en Live in Barcelona. Denne versjonen er spesiell ettersom Springsteen begynte tredjeverset på nytt igjen etter å ha truffet feil akkord på pianoet. Studioversjonen av sangen ble utgitt på nytt på samlealbumet The Essential Bruce Springsteen.

Versjonen til Manfred Mann's Earth Band 
Manfred Mann's Earth Bands utgave av «Spirit in the Night» ble spilt inn til deres album Nightingales & Bombers, med en nesten umerkelig endring av tittelen til «Spirits in the Night». Manfred Manns versjon skiller seg fra Springsteens versjonen hovedsakelig i arrangementet, og støtter seg tungt på tangenter og benyttet andre harmonier i refrengene. Singelen som hadde Mick Rogers vokalist nådde opp til 97.-plass på Billboard Hot 100-liste i 1976.

Det følgende året utga Manfred Mann's Earth Band sangen på nytt, denne gangen med vokal av Chris Thompson. Denne versjonen nådde 40.-plass på Billboard Hot 100-liste. Denne versjonen ble utgitt som bonusspor på The Roaring Silence, CD-utgaven fra 2004. «Spirit in the Night» var den første av tre sanger fra Greetings from Asbury Park, N.J. som Manfred Mann laget sine utgaver av —  de andre var deres hit som havnet på førsteplass, «Blinded by the Light» og «For You».

Greasy Lake 
Selv om Greasy Lake, innsjøen hvor handlingen skjer, er et fiktivt sted, har trommeslager Vini Lopez uttalt at det egentlig er en sammentrekning av to steder som bandmedlemmene pleide å besøke. Det ene var Lake Carasaljo i nærheten av vegkrysset mellom U.S. Route 9 og New Jersey Route 88 i Lakewood i New Jersey. Det andre steder er en myrlendt innsjø i nærheten av Garden State Parkway exit 88.

Greasy Lake i sangen inspirerte en novelle kalt for «Greasy Lake» av forfatteren T. C. Boyle.  Som Springsteens figurer er Boyles litterære figurer rastløse og ser seg etter en fest, skjønt de har en mer farlig kant enn Springsteens.

Referanser

Eksterne lenker 
 
 Sangtekst & lydspor fra Brucespringsteen.net

Sanger fra 1973
Singler fra 1973
Singler fra 1975
Sanger av Bruce Springsteen